পথ দুর্ঘটনা এড়াতে পরিবহণ দফতরকে কড়া ব্যবস্থা নেওয়ার  নির্দেশ দেন মমতা বন্দ্যোপাধ্যায়। হেলমেট বাধ্যতামূলক করতে কড়া ব্যবস্থা নেওয়ার পাশাপাশি, ড্রাইভিং লাইসেন্স পাওয়ার পরীক্ষা আরও কঠোর হচ্ছে। একই সঙ্গে ভিন রাজ্যের গাড়ি এ রাজ্যে প্রবেশ করলে তা নথিভুক্তকরণ ও তার জন্য ট্যাক্স নেওয়ার সিদ্ধান্ত হয়েছে। রাজ্যের প্রতিটি গুরুত্বপূর্ণ সড়কে সিসিটিভি লাগানোর নির্দেশ দিয়েছেন মুখ্যমন্ত্রী। এমনকি স্কুলের পাঠ্যসূচিতেও পথ নিরাপত্তার  সতর্কতামূলক বিষয়গুলি অন্তর্ভুক্ত করা হচ্ছে। প্রয়োজনে পরিবহণ আইন বদলের ভাবনা চিন্তাও করছে রাজ্য সরকার।